Aasta ema

Aasta ema on Eesti Naisliidu asutatud aunimetus, mida antakse alates 1998. aastast iga aasta mais emadepäeval Estonia kontserdisaalis Tallinnas. Sümboolse hõbesõle aasta emale annab üle Vabariigi President. Eesti Meestelaulu Seltsi korraldatud kontsertaktusest teeb otseülekande Eesti Rahvusringhääling. Aasta ema kandidaatide esitamist oodatakse kogu avalikkuselt. Valiku teeb Eesti Naisliidu eestseisus. 1998 – ajaloolane Sirje Kivimäe, Tallinn, 4 last. 1999 – arst, Tartu Ülikooli lastekliiniku juhataja Tiina Talvik, 2 last 2000 – Tartumaa väikeettevõtja Krista Tomberg, 4 kasulast, 1 laps 2001 – Kunda inglise ja soome keele õpetaja ning tõlkija Katrin Reimus, 5 last 2002 – Seto kultuurikandja, Mikitamäe vallavanem Inara Luigas, 3 last 2003 – Palamuse talupidaja ja muusikapedagoog Merike Kull, 4 last 2004 – Haapsalu koorijuht ja õpetaja Maarja Moppel, 3 last 2005 – Mulgi Kultuuri Instituudi juhatuse esinaine Alli Laande, Lilli küla, Viljandimaa, 5 last 2006 – eesti keele ja murrete uurija Eevi Ross, Tallinn, 3 last 2007 – Kanepi kirikuõpetaja Margit Lail, 7 last 2008 – Võrtsjärve Limnoloogiajaama teadlane Külli Kangur, Tartumaa, 5 last 2009 – Otepää ettevõtja Maie Niit, 2 last 2010 – endine tippsuusataja Rutt Šmigun, Otepää, 2 tütart 2011 – Tartu perearst Sirje Saar, 7 last ja 13 lapselast 2012 – Loksa noortekeskuse juhataja ning Harjumaa kodutütarde vanem Margit Amer, 3 poega 2013 – Kasuperede Liidu juhatuse esinaine Malle Kobin, Hiiumaa, 5 last, 12 kasulast (2021. aastal võeti tiitel ära) 2014 – Harju Maakohtu esimees Helve Särgava, Harjumaa, 3 last ja 6 lapselast 2015 – Eva Teppo, Keila muusikakooli õpetaja, 8 last 2016 – Heli Karu, muusikaõpetaja, 3 last 2017 – Heli Veeber, günekoloog, 3 last 2018 – Signe Falkenberg, sporditegelane, 2 last 2019 – Mare Tupits, tervishoiu õppejõud, 3 last 2020 – Katre Zirel, PERHi anestesioloogiakliiniku õendusjuht, 2 last 2021 – Ulvi Vilumets, eesti keele teise keelena õpetaja, 3 last 2022 – Aage Õunap, Eesti Lasterikaste Perede Liidu president, 4 last 2023 – Orvi Aasumets, 13 last ja 12 lapselast 2017. aastal algatasid Eesti naisõiguslased avaliku protesti aasta ema statuudi vastu, mille kohaselt võib aasta emaks saada üksnes abielunaine, kuna niisugune nõue diskrimineerib nende hinnangul üksikemasid. Vastuseks sellele teatas naisliidu esinaine, endine Keskerakonna poliitik Siiri Oviir: "Te ei kujuta ju ette, et me valiksime aasta emaks naise, kel on küll, tõesti, jah, palju lapsi, kuid igal jõululaupäeval tutvustatakse uut isa." Kuna selle avalduse peale sai protest ajakirjanduses veelgi hoogu juurde, selgitas Oviir hiljem, et tegu oli sõnavääratusega: "No eks üks minu kahetsusväärne sõnavääratus, mida ma oma eelmist elu arvestades, ma olin ikka pea 25 aastat poliitikas, poleks tohtinud juhtuda." Tema tütar Liisa Oviir ütles, et aasta ema nimetuse eesmärk on algusest peale olnud propageerida abielu. Kui teatati, et Eesti Naisliidu laiendatud juhatuse arutelu järel aasta ema valimise reglementi ei muudeta, küsis Feministeeriumi projektijuht Nele Laos: "Miks väärivad emad avalikke kiidusõnu vaid siis, kui nad on defineeritavad Eesti kodakondsusega (meessoost) abikaasa kaudu? Või millisel alusel kaheldakse samast soost paaride laste tubliduses? Kuidas üldse mõõta lapse tublidust?" Siiri Oviiri sõnavõtt aasta ema konkursiga seoses sai üheks ajendiks, millest sündis ansambli Naised Köögis laul "Aasta ema" (sõnad Kristiina Ehin). Laul räägib kaheksa lapsega maal elavast üksikemast, kes ka soovib aasta emaks kandideerida. Ehin rõhutas, et lool on aastasadade taust: "Vallasemasid on koheldud väga hullul viisil läbi aastasadade, see puudutas närvi. Kihnus pandi vallasemad aerudeta paati ja lükati merele, Eesti kirikutes on pingid, kus pidid istuma vallasemad, et nende jalad oleks näha. Me ei taha näha, et 19. sajandi patriarhaalne häbistus või kõrvalejäätus tuleks tänapäeva." Aasta isa Aasta naine Aastate naine ema Hiiumaa aasta ema Aasta ema aunimetusest Eesti Naisliidu kodulehel "Naisliit võttis Malle Kobinilt ära aasta ema tiitli". ERR. 24. aprill 2021. Vaadatud 24.04.2021. "Aasta ema on Orvi Aasumets". menu.err.ee. 14. mai 2023. Dagmar Lamp «Radari» video: skandaali sattunud Siiri Oviir palus oma sõnavõtu pärast vabandust Postimees, 2. mai 2017 Dagmar Lamp Vaidlus jätkub: kes ikkagi on aasta ema tiitlit väärt? Postimees, 19. aprill 2017 Dagmar Lamp Oviir: aasta emaks ei saa valida naist, kes igal jõululaupäeval lastele uut isa tutvustab Postimees, 20. aprill 2017 Dagmar Lamp Liisa Oviir astub ema kaitseks välja: aasta ema konkursi eesmärgiks oli algselt propageerida abielu Postimees, 19. aprill 2017 "Naisliit ei hakka aasta ema valimise reglementi muutma". ERR. 22. aprill 2017. Vaadatud 29.04.2022. Laos, Nele (27. aprill 2017). "Eesti Naisliit – feministid, aga mitte radikaalid?". Feministeerium.ee. Vaadatud 29. aprill 2022. "Naised Köögis räpp Oviirile: aasta ema Puhjast". ERR. 24. aprill 2017. Vaadatud 29.04.2022. "Kristiina Ehin paljastab: kuidas sündis hittlaul "Aasta ema"" Delfi, 30. aprill 2017 (vaadatud 11.01.2018) Aasta ema aunimetusest Eesti Naisliidu kodulehel